Diari Oficial de la Generalitat Valenciana


Sumari del DOGV 6107, del 22-09-2009 (2009/10604)

DECRET 145/2009, de 18 de setembre, del Consell, pel qual es crea la Facultat de Ciències Socials i Jurídiques i s'autoritza la implantació d'ensenyaments universitaris oficials de grau a la Universitat Catòlica de València Sant Vicent Màrtir.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6107

Data del DOGV
:   22-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10018


Data del document
:   18-09-2009

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament
    * universitat
    * ensenyament superior
    * legislació

DECRET 145/2009, de 18 de setembre, del Consell, pel qual es crea la Facultat de Ciències Socials i Jurídiques i s'autoritza la implantació d'ensenyaments universitaris oficials de grau a la Universitat Catòlica de València Sant Vicent Màrtir. [2009/10439]  
La Junta del Patronat de la Universitat Catòlica de València Sant Vicent Màrtir ha sol·licitat el reconeixement de la creació de la Facultat de Ciències Socials i Jurídiques i l'autorització per a impartir ensenyaments universitaris oficials de grau conduents a l'obtenció dels títols següents: grau en Biotecnologia, grau en Dret i grau en Filosofia.  
El Consell Valencià d'Universitats i de Formació Superior va ser informat de les propostes de creació de la Facultat i d'implantació de les ensenyances en les seues sessions de 10 de febrer de 2009 i de 21 de juliol de 2009, respectivament.  
L'Agència Valenciana d'Avaluació i Prospectiva (AVAP) ha emés els informes preceptius amb resultats favorables.  
Els corresponents plans d'estudi han sigut verificats pel Consell d'Universitats en la sessió del dia 5 de juny de 2009, 25 de juny de 2009 i en la sessió del dia 20 de juliol de 2009.  
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 18 de setembre de 2009,  
DECRETE  
Article 1. Autorització de creació de centre universitari  
S'autoritza la creació de la Facultat de Ciències Socials i Jurídiques al campus de València, carrer de Jordi Juan, 18, de la Universitat Catòlica de València Sant Vicent Màrtir.  
Article 2. Autorització d'ensenyances  
S'autoritza a la Universitat Catòlica de València Sant Vicent Màrtir la implantació, en el curs 2009/2010, de les ensenyances que conduïxen a l'obtenció dels títols oficials de:  
- Grau en Biotecnologia, les ensenyances del qual seran organitzades per la Facultat de Ciències Experimentals i impartides al campus de València.   
- Grau en Dret, les ensenyances del qual seran organitzades per la Facultat de Ciències Socials i Jurídiques i impartides al campus de València.  
- Grau en Filosofia, les ensenyances del qual seran organitzades per la Facultat de Sociologia i Ciències Humanes i impartides al campus de València.  
I tot això en els termes consignats en la memòria presentada a l'Agència Nacional d'Avaluació de la Qualitat i Acreditació.  
Article 3. Inscripció en el Registre i els seus efectes  
De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 4. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la Universitat, una vegada que el govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 5. Procediment d'avaluació  
Segons el que disposa l'article 2.4.2 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, els títols universitaris autoritzats en esta disposició han de sotmetre's a un procediment d'avaluació cada sis anys, a comptar de la data de la seua inscripció en el Registre d'Universitats, Centres i Títols (RUCT), a fi de mantindre la seua acreditació.   
Article 6. Expedició del títol  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 18 de setembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN